Arab Saudi

Arab Sawdi (Bahasa Arab: المملكة العربية السعودية) joda da samungkal nagara say tipik di Asia Barat, nagara hasa dikonal jolma lah jadi pok pusat agama Islam tarutama di kuta Mokkah rik Madinah. Nagara hasa joda da osay nagara balak di Asia Barat, say bubatasan rik Yaman rik Oman di hulu, Lawok Siyaw di lawok, Uni Emirat Arab, Qatar, Bahrain, rik Teluk Persia di darak, Kuwait di liba ngadarak, Yordania rik Iraq di liba. Baruyut Kata Salopas panggabungan Karajoan Hijaz rik Najd, nagara ompay sa tiunjuk golar al-Mamlaka al-ʿArabiyya as-Suʿūdiyya (transliterasi jak المملكة العربية السعودية dilom basa Arab), buhorti "Karajoan Arab Saudi", budasarko dekrit karajoan di tanggal 23 September 1932 bak panogakna, Abdulaziz bin Saud. Kata "Saudi" buasal jak unsur as-Suʿūdīyya dilom golar nagara Arab, yona samacom kata sifat say tisobut nisbah, tibontuk jak golar dinasti kaluwarga karajoan Saudi, Al Saud (Arab: آل سعود). Pancantumanna ngungkapko pandangan aman nagara joda da dor pribadi kaluwarga karajoan. Al Saud joda da golar Arab say tibontuk rik nambahko kata Al, say buhorti "kaluwarga" atawa "lombahan", di golar pribadi sikor puyang. Dilom kasus Al Saud, hasa joda da Saud ibn Muhammad ibn Muqrin , piyama jak panogak dinasti sina di abad ka-18, Muhammad bin Saud. Dimugrafi Basa Basa rasmina joda da basa Arab. Uwat pak kalompok diyalik dairah utama say tituturko bak jolma Sawdi: Najdi (sakitar 14,6 juta panutur), Hijazi (sakitar 10,3 juta penutur), Toluk (sakitar 0,96 juta panutur) tikuruk da diyalik Baharna, rik dialek Hijaz Hulu rik Tihama. Faifi dituturko bak sakitar 50.000 orang. Basa Mehri tituturko munih bak sakitar 20.000 Jolma Mehri. Basa Isyarat Sawdi joda da basa utama komunitas tuna rungu, say bujumlah sakitar 100.000 panutur. Komunitas ekspatriat say balak munih ngumung dilom basa tiyan diwik, say paling lamon jumlahna, nurut data tahun 2018, joda da Bengali (~ 1.500.000 ), Tagalog (~ 900.000 ), Punjabi (~ 800.000 ), Urdu (~ 740.000 ), Arab Mosir (~ 600.000 ), Rohingya, Arab Levantin Liba (karuwana ~ 500.000 ) rik Malayalam. Igamo Hampir kaunyin warga nagara Sawdi rik pandudukna buagama Islam, nurut hukum, kaunyin warga nagara di nagara sina buagama Islam. Parkiraan populasi Sunni bukisar antara 85% rik 90%, rik 10 sampay 15% todana buagama Islam Syi'ah, say maraktikko Syiah Rua Bolas Imam atawa Ismaiiyah Sulaymani. Bontuk resmi rik dominan Islam Sunni joda da Salafi, say umumna dikonal sabagay Wahhabi, say titogakko di Jazirah Arab bak Muhammad bin Abd al-Wahhab di abad ka-18. Aliran barih, juk Syiah minoritas, sacara sistematis katokon. Rujukan